Lav et referat af nedenstående tekst:

Tekst:
Et ukendt nummer ringer, og du kommer pludselig i tvivl om, du skal tage telefonen eller ej. For personen bag opkaldet kan være alt fra bageren, der siger, du har glemt dit dankort foran kanelsneglene, til en sælger, der bare gerne vil have dig til et købe et avisabonnement. Men for mange kan det desværre også være en svindler, oplyser Nordjyllands Politi. Et falsk lån En mand fra Hjørring modtog lørdag aften et opkald fra en mand, der udgav sig for at være "Martin fra Rigspolitiet i Fredericia". Der var efter sigende sket noget presserende, som den såkaldte Martin mente, manden blev nødt til at reagere på. Der var nemlig ved at blive optaget et lån på 85.000 kroner fra hans konto. Derfor måtte den såkaldte Martin fra Rigspolitiet naturligvis bede manden om hans oplysninger, så lånet kunne stoppes i tide. Hellere et nej for meget Manden fra Hjørring var heldigvis vagtsom, og gav derfor ingen oplysninger til svindleren. Efter at have lagt røret på, ringede han til Nordjyllands Politi, hvor han blev opfordret til at blokere nummeret. Nordjyllands Politi har følgende råd, hvis et ukendt nummer pludselig ringer, og beder dig om at give dine oplysninger ud.

Referat:
Det kan koste dig dyrt, hvis du hopper på telefonsvindlernes fupnumre.